ddrg/super_eurlex huggingface dataset:
KOMMISSIONENS BESLUTNING af 30. juli 1996 om fjerde ændring af beslutning 95/33/EF om godkendelse af dele af det finske program for gennemførelse af artikel 138, 139 og 140 i akten vedrørende vilkårene for Republikken Østrigs, Republikken Finlands og Kongeriget Sveriges tiltrædelse (Kun den finske og den svenske udgave er autentiske) (97/449/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til akten vedrørende Østrigs, Finlands og Sveriges tiltrædelse, særlig artikel 138, og

ud fra følgende betragtninger:

Den 26. oktober 1994 underrettede Finland i henhold til artikel 143 i tiltrædelsesakten Kommissionen om det finske program for gennemførelse af aktens artikel 138, 139 og 140 om støtte til en række produkter og aktiviteter i perioden 1995-1999 inklusive;

dele af programmet, der blev ændret ved skrivelse af 16. december 1994, blev godkendt ved Kommissionens beslutning 95/33/EF (1), ændret ved beslutning 95/330/EF (2), 95/529/EF (3) og 96/188/EF (4);

den 18. juli 1996 forelagde Finland i henhold til tiltrædelsesaktens artikel 143 Kommissionen en anmodning om Kommissionens tilladelse til at ændre nævnte program med hensyn til nedsættelsen af støttesatsen for visse produkter;

Finland mener, at nedsættelsen af støttebeløbet for producenter af visse produkter som fastsat i beslutning 95/33/EF er for stor;

en formindskelse af nedsættelsen af støttebeløbet vil give landbrugerne mulighed for at gennemføre strukturtilpasninger, så at de lettere kan tåle støttens fuldstændige afskaffelse ved overgangsperiodens udløb;

denne ændring af nedsættelsen af støttesatsen er i overensstemmelse med bestemmelserne i tiltrædelsesakten, især artikel 138, stk. 1, andet afsnit, da denne artikel ikke indeholder særlige regler for nedsættelsens omfang;

ændringen af nedsættelsen af støtten vil ikke betyde en udvidelse af perioden for anvendelse af støtten efter artikel 138 ud over den overgangsperiode, der er fastsat i tiltrædelsesakten -

VEDTAGET FØLGENDE BESLUTNING:

Artikel 1

Støtteniveauerne i bilag I og II til beslutning 95/33/EF for 1997 og de følgende år for de pågældende produkter ændres således:

>TABELPOSITION>

>TABELPOSITION>

>TABELPOSITION>

>TABELPOSITION>

>TABELPOSITION>

Artikel 2

Denne beslutning er rettet til Republikken Finland.

Udfærdiget i Bruxelles, den 30. juli 1996.

På Kommissionens vegne

Franz FISCHLER

Medlem af Kommissionen

(1) EFT nr. L 43 af 25. 2. 1995, s. 56.

(2) EFT nr. L 191 af 12. 8. 1995, s. 37.

(3) EFT nr. L 302 af 15. 12. 1995, s. 33.

(4) EFT nr. L 60 af 9. 3. 1996, s. 25.

(5) Antallet af dyr kan alternativt opgøres som et årligt gennemsnit.

(6) Ikke ændret i forhold til beslutning 95/33/EF.

(7) Ændret ved beslutning 95/33/EF.

(8) Omregning til storkreatur:

avlshopper = 1 storkreatur; arbejdshest = 0,85 storkreatur; travheste, rideheste og ponyer = 0,60 storkreatur; moderfår og geder = 0,15 storkreatur; malkekøer, ammekøer og kvæg > to år = 1 storkreatur; kvæg fra seks måneder til to år = 0,6 storkreatur.
KOMMISSIONENS BESLUTNING af 1. juli 1997 om ændring af beslutning 97/274/EF om beskyttelsesforanstaltninger over for visse fiskerivarer med oprindelse i Tanzania (EØS-relevant tekst) (97/460/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Kommissionens beslutning 97/274/EF af 4. april 1997 om beskyttelsesforanstaltninger over for visse fiskerivarer med oprindelse i Tanzania (3) indeholder en beskyttelsesklausul for fisk og fiskerivarer fra Tanzania, som udløber den 30. juni 1997;

på grundlag af resultaterne af kontrol på stedet udført af Kommissionens eksperter i Tanzania er det, indtil der modtages supplerende garantier fra Tanzanias kompetente myndigheder, nødvendigt at forlænge anvendelsen af beslutning 97/274/EF indtil den 28. februar 1998;

denne foranstaltning må betragtes som en overgangsforanstaltning, indtil der vedtages en beslutning med de specifikke betingelser for import af fiskerivarer med oprindelse i Tanzania;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5 i beslutning 97/274/EF ændres »den 30. juni 1997« til »den 28. februar 1998«.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 108 af 25. 4. 1997, s. 51.
KOMMISSIONENS BESLUTNING af 1. juli 1997 om ændring af beslutning 97/272/EF om beskyttelsesforanstaltninger over for visse fiskerivarer med oprindelse i Kenya (EØS-relevant tekst) (97/458/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

Kommissionens beslutning 97/272/EF af 4. april 1997 om beskyttelsesforanstaltninger over for visse fiskerivarer med oprindelse i Kenya (3) indeholder en beskyttelsesklausul for fisk og fiskerivarer fra Kenya, som udløber den 30. juni 1997;

på grundlag af resultaterne af kontrol på stedet udført af Kommissionens eksperter i Kenya er det, indtil der modtages supplerende garantier fra Kenyas kompetente myndigheder, nødvendigt at forlænge anvendelsen af beslutning 97/272/EF indtil den 28. februar 1998;

denne foranstaltning må betragtes som en overgangsforanstaltning, indtil der vedtages en beslutning med de specifikke betingelser for import af fiskerivarer med oprindelse i Kenya;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

I artikel 5 i beslutning 97/272/EF ændres »den 30. juni 1997« til »den 28. februar 1998«.

Artikel 2

Denne beslutning er rettet til medlemsstaterne.

Udfærdiget i Bruxelles, den 1. juli 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 108 af 25. 4. 1997, s. 48.
RÅDETS AFGØRELSE af 2. juni 1997 om indgåelse af Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side (97/430/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 og artikel 130 Y sammenholdt med artikel 228, stk. 2, første punktum, og artikel 228, stk. 3, andet afsnit,

under henvisning til forslag fra Kommissionen (1),

under henvisning til samstemmende udtalelse fra Europa-Parlamentet (2), og

ud fra følgende betragtninger:

I henhold til traktatens artikel 130 U skal Fællesskabets politik med hensyn til udviklingssamarbejde fremme en bæredygtig økonomisk og social udvikling i udviklingslandene, en harmonisk og gradvis integration af dem i verdensøkonomien og bekæmpelse af fattigdommen i disse lande;

denne Euro-Middelhavs-interimsassocieringsaftale om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side, undertegnet den 24. februar 1997 i Bruxelles, skal tjene til at befæste båndene mellem palæstinenserne og Den Europæiske Union inden for rammerne af Euro-Middelhavspartnerskabet og bane vejen for fremtidige forhandlinger med sigte på indgåelse af en Euro-Middelhavs-associeringsaftale -

TRUFFET FØLGENDE AFGØRELSE:

Artikel 1

Euro-Middelhavs-interimsassocieringsaftalen om handel og samarbejde mellem Det Europæiske Fællesskab på den ene side og Den Palæstinensiske Befrielsesorganisation (PLO) til fordel for Vestbredden og Gaza-stribens Palæstinensiske Myndighed på den anden side sammen med bilagene, protokollerne, brevvekslingen og erklæringerne godkendes herved på Fællesskabets vegne.

Teksterne til de i første afsnit omhandlede akter er knyttet til denne afgørelse.

Artikel 2

Formanden for Rådet giver den i interimsaftalens artikel 75 nævnte notifikation på Fællesskabets vegne.

Artikel 3

Kommissionen repræsenterer, bistået af medlemsstaternes repræsentanter, Fællesskabet i Det Blandede Udvalg, der er nedsat ved interimsaftalens artikel 63.

Med henblik på nævnte aftales artikel 63, stk. 1, andet afsnit, vedtages Fællesskabets holdning i Det Blandede Udvalg af Rådet på forslag af Kommissionen i hvert enkelt tilfælde i overensstemmelse med de tilsvarende bestemmelser i traktaten om oprettelse af Det Europæiske Fællesskab.

Udfærdiget i Luxembourg, den 2. juni 1997.

På Rådets vegne

H. VAN MIERLO

Formand

(1) EFT nr. C 128 af 24. 4. 1997, s. 1.

(2) EFT nr. C 132 af 28. 4. 1997.
RÅDETS AFGØRELSE af 7. juli 1997 om udnævnelse af medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen (97/C 220/01)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 145,

under henvisning til Rådets afgørelse 74/325/EØF af 27. juni 1974 om oprettelse af et rådgivende udvalg for sikkerhed, hygiejne og sundhedsbeskyttelse på arbejdspladsen (1),

under henvisning til de kandidatlister, som medlemsstaternes regeringer har forelagt Rådet, og

ud fra følgende betragtninger:

Rådet har ved afgørelse af 4. marts 1994 (2) udnævnt medlemmerne af og suppleanterne til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen for perioden fra den 4. marts 1994 til den 3. marts 1997;

medlemmerne af og suppleanterne til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen bør udnævnes for et tidsrum af tre år -

TRUFFET FØLGENDE AFGØRELSE:

Artikel 1

Til medlemmer af og suppleanter til Det Rådgivende Udvalg for Sikkerhed, Hygiejne og Sundhedsbeskyttelse på Arbejdspladsen udnævens for perioden fra den 7. juli 1997 til den 6. juli 2000:

I. REGERINGSREPRÆSENTANTER

a)

>TABELPOSITION>

b)

>TABELPOSITION>

II. ARBEJDSTAGERREPRÆSENTANTER

a)

>TABELPOSITION>

b)

>TABELPOSITION>

III. ARBEJDSGIVERREPRÆSENTANTER

a)

>TABELPOSITION>

b)

>TABELPOSITION>

Artikel 2

Denne afgørelse offentliggøres til underretning i De Europæiske Fællesskabers Tidende.

Artikel 3

De italienske medlemmer vil blive udnævnt ved en senere afgørelse.

Udfærdiget i Bruxelles, den 7. juli 1997.

På Rådets vegne

J.-C. JUNCKER

Formand

(1) EFT nr. L 185 af 9. 7. 1974, s. 15.

(2) EFT nr. C 85 af 22. 3. 1994, s. 1.
KOMMISSIONENS AFGØRELSE af 7. juli 1997 om indgåelse af en aftale i form af brevveksling mellem Det Europæiske Kul- og Stålfællesskab og Den Russiske Føderation om forlængelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter med perioden 1. juli til 30. september 1997 (97/543/EKSF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Kul- og Stålfællesskab, særlig artikel 95, stk. 1,

efter høring af Det Rådgivende Udvalg for EKSF og efter enstemmig og samstemmende udtalelse fra Rådet, og

ud fra følgende betragtninger:

Kommissionen har afsluttet forhandlinger om en aftale i form af brevveksling mellem Det Europæiske Kul- og Stålfællesskab og Den Russiske Føderation om forlængelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter med perioden 1. juli til 30. september 1997 -

TRUFFET FØLGENDE AFGØRELSE:

Eneste artikel

1. Aftalen i form af brevveksling mellem Det Europæiske Kul- og Stålfællesskab og Den Russiske Føderation om forlængelse af aftalen mellem Det Europæiske Kul- og Stålfællesskab og Den Russiske Føderation om handel med visse stålprodukter med perioden 1. juli til 30. september 1997 godkendes herved på Det Europæiske Kul- og Stålfællesskabs vegne.

2. Teksten til aftalen (1) er knyttet til denne afgørelse.

Udfærdiget i Bruxelles, den 7. juli 1997.

På Kommissionens vegne

Leon BRITTAN

Næstformand

(1) Se side 37 i denne Tidende.
KOMMISSIONENS BESLUTNING af 1. august 1997 om beskyttelsesforanstaltninger over for fiskerivarer med oprindelse i Madagaskar (EØS-relevant tekst) (97/516/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

EF-kontrolbesøg i Madagaskar har vist, at der er alvorlige mangler ved infrastrukturen og hygiejnen i fiskerivirksomhederne, og at der ikke er nok garantier for, at myndighedernes kontrol er effektiv; fiskerivarer, der er produceret og forarbejdet i Madagaskar, udgør en potentiel høj risiko for folkesundheden;

det bør derfor ikke længere være tilladt at importere fiskerivarer fra Madagaskar;

denne beslutning tages op til fornyet behandling inden den 30. november 1997;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for fiskerivarer med oprindelse i Madagaskar.

Artikel 2

Medlemsstaterne forbyder import af fiskerivarer med oprindelse i Madagaskar.

Forsendelser, der har forladt Madagaskar inden denne beslutnings ikrafttræden, og som fremvises på EF-grænsekontrolstedet inden den 15. august 1997, underkastes dog et program for udtagning af prøver, der er repræsentativt for forsendelsen. Disse prøver undersøges med henblik på påvisning af skadelige mikroorganismer.

Artikel 3

Denne beslutning tages op til fornyet behandling inden den 30. november 1997.

Artikel 4

Medlemsstaterne ændrer de foranstaltninger, de anvender i samhandelen, for at efterkomme denne beslutning. De underretter straks Kommissionen herom.

Artikel 5

Denne beslutning er rettet til medlemsstaterne.

Udfærdiget i Bruxelles, den 1. august 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.
KOMMISSIONENS BESLUTNING af 1. august 1997 om beskyttelsesforanstaltninger over for fiskerivarer med oprindelse i Indien (EØS-relevant tekst) (97/515/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet (1), senest ændret ved direktiv 96/43/EF (2), særlig artikel 19, og

ud fra følgende betragtninger:

EF-kontrolbesøg i Indien har vist, at der er alvorlige mangler ved infrastrukturen og hygiejnen i fiskerivirksomhederne, og at der ikke er nok garantier for, at myndighedernes kontrol er effektiv; fiskerivarer, der er produceret og forarbejdet i Indien, udgør en potentiel høj risiko for folkesundheden;

resultaterne af kontrollen på EF-grænsekontrolstederne af fiskerivarer, der er importeret fra Indien, har vist, at disse varer kan være forurenet af mikroorganismer, der kan være sundhedsfarlige for mennesker;

Kommissionen har allerede vedtaget beslutning 97/334/EF af 28. maj 1997 om beskyttelsesforanstaltninger over for visse fiskerivarer med oprindelse i Indien (3);

det bør derfor ikke længere være tilladt at importere fiskerivarer fra Indien;

denne beslutning tages op til fornyet behandling inden den 30. november 1997;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Denne beslutning gælder for fiskerivarer med oprindelse i Indien.

Artikel 2

Medlemsstaterne forbyder import af fiskerivarer med oprindelse i Indien.

Forsendelser, der har forladt Indien inden denne beslutnings ikrafttræden, og som fremvises på EF-grænsekontrolstedet inden den 15. august 1997, underkastes dog et program for udtagning af prøver, der er repræsentativt for forsendelsen. Disse prøver undersøges med henblik på påvisning af skadelige mikroorganismer, navnlig Salmonella og Vibrio cholerae og parahaemoliticus.

Artikel 3

Denne beslutning tages op til fornyet behandling inden den 30. november 1997.

Artikel 4

Beslutning 97/334/EF ophæves.

Artikel 5

Medlemsstaterne ændrer de foranstaltninger, de anvender i samhandelen for at efterkomme denne beslutning. De underretter straks Kommissionen herom.

Artikel 6

Denne beslutning er rettet til medlemsstaterne.

Udfærdiget i Bruxelles, den 1. august 1997.

På Kommissionens vegne

Franz FISCHLER

Medlem af Kommissionen

(1) EFT nr. L 373 af 31. 12. 1990, s. 1.

(2) EFT nr. L 162 af 1. 7. 1996, s. 1.

(3) EFT nr. L 139 af 30. 5. 1997, s. 44.
RÅDETS AFGØRELSE af 26. juni 1997 om indgåelse af en aftale i form af brevveksling mellem Det Europæiske Fællesskab og Ukraine om indførelse af en ordning med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF-traktaten og EKSF-traktaten (97/481/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 113 sammenholdt med artikel 228, stk. 2, første punktum,

under henvisning til forslag fra Kommissionen, og

ud fra følgende betragtninger:

Ved Rådets afgørelse 95/541/EF (1) og Kommissionens afgørelse 95/542/Euratom, EKSF (2) blev der indgået en interimsaftale om handel og handelsanliggender mellem Det Europæiske Fællesskab, Det Europæiske Kul- og Stålfællesskab og Det Europæiske Atomenergifællesskab på den ene side og Ukraine på den anden side, som trådte i kraft den 1. februar 1996; partnerskabs- og samarbejdsaftalen mellem De Europæiske Fællesskaber og deres medlemsstater på den ene side og Ukraine på den anden side, der blev undertegnet i Luxembourg den 14. juni 1994, erstatter interimsaftalen, når den træder i kraft;

Kommissionen har afsluttet forhandlingerne om en aftale i form af brevveksling mellem Det Europæiske Fællesskab og Ukraine om indførelse af en ordning med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF-traktaten og EKSF-traktaten -

TRUFFET FØLGENDE AFGØRELSE:

Eneste artikel

Aftalen i form af brevveksling mellem Det Europæiske Fællesskab og Ukraine om indførelse af en ordning med dobbeltkontrol uden kvantitative lofter i forbindelse med udførsel fra Ukraine til Det Europæiske Fællesskab af visse stålprodukter, der er omfattet af EF-traktaten og EKSF-traktaten, godkendes herved på Det Europæiske Fællesskabs vegne.

Teksten til aftalen er knyttet til denne afgørelse.

Udfærdiget i Luxembourg, den 26. juni 1997.

På Rådets vegne

H. VAN MIERLO

Formand

(1) EFT nr. L 311 af 23. 12. 1995, s. 1.

(2) EFT nr. L 311 af 23. 12. 1995, s. 21.
RÅDETS AFGØRELSE af 22. juli 1997 om forlængelse af gyldigheden af fælles aktion 96/676/FUSP vedtaget af Rådet på grundlag af artikel J.3 i traktaten om Den Europæiske Union i forbindelse med udnævnelse af en særlig EU-udsending for fredsprocessen i Mellemøsten (97/475/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.3 og J.11, og

ud fra følgende betragtninger:

Rådet vedtog den 25. november 1996 fælles aktion 96/676/FUSP på grundlag af artikel J.3 i traktaten om Den Europæiske Union i forbindelse med udnævnelse af en særlig EU-udsending for fredsprocessen i Mellemøsten (1); denne fælles aktion udløber den 25. november 1997;

Rådet fandt i sine konklusioner af 26. juni 1997, at gyldigheden af den fælles aktion bør forlænges for yderligere et år -

TRUFFET FØLGENDE AFGØRELSE:

Artikel 1

Gyldigheden af fælles aktion 96/676/FUSP forlænges indtil den 25. november 1998.

Artikel 2

Til dækning af udgifterne i forbindelse med fælles aktion 96/676/FUSP afholdes der et supplerende beløb på 2,051 mio. ECU over De Europæiske Fællesskabers almindelige budget for 1997.

Artikel 3

Denne afgørelse træder i kraft på datoen for vedtagelsen.

Artikel 4

Denne afgørelse offentliggøres i Tidende.

Udfærdiget i Bruxelles, den 22. juli 1997.

På Rådets vegne

J. POOS

Formand

(1) EFT nr. L 315 af 4. 12. 1996, s. 1.
RÅDETS AFGØRELSE af 22. juli 1997 om supplering af fælles aktion 95/545/FUSP vedtaget af Rådet på grundlag af artikel J.3 i traktaten om Den Europæiske Union vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina (97/476/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel J.11,

under henvisning til erklæringen fra Det Europæiske Råd, forsamlet den 13. og 14. december 1996 i Dublin,

under henvisning til konklusionerne fra Det Europæiske Råd, forsamlet den 16. og 17. juni 1997 i Amsterdam, og

ud fra følgende betragtninger:

Rådet vedtog den 11. december 1995 fælles aktion 95/545/FUSP vedrørende Den Europæiske Unions deltagelse i strukturerne til iværksættelse af fredsaftalen for Bosnien-Hercegovina (1) og besluttede den 20. november 1996 ved afgørelse 96/745/FUSP (2) at forlænge gyldigheden af fælles aktion 95/545/FUSP indtil den 31. december 1998;

Fredsimplementeringsrådet styrkede den høje repræsentants opgaver under ministerkonferencerne den 14. november 1996 i Paris, den 4. og 5. december 1996 i London og den 30. maj 1997 i Sintra, og der er blevet oprettet regionalkontorer for den høje repræsentant i Banja Luka, Mostar og Brcko ud over hovedkontoret, der ligger i Sarajevo;

der er brug for ekstra midler til at give den høje repræsentant mulighed for at udføre sine opgaver indtil den 31. december 1998; den høje repræsentants kontor har anmodet alle donorlandene om at bidrage til disse midler; det bidrag på 10 mio. ECU, der er fastsat i fælles aktion 95/545/FUSP, vil være opbrugt i løbet af 1997 -

TRUFFET FØLGENDE AFGØRELSE:

Artikel 1

1. For at dække Den Europæiske Unions bidrag til aktionsudgifterne i forbindelse med opfyldelsen af den høje repræsentants mandat, afholdes et beløb på 10,860 mio. ECU over De Europæiske Fællesskabers almindelige budget, heraf 4,60 mio. ECU for 1997 og 6,26 mio. ECU for 1998.

2. De udgifter, der finansieres med det i stk. 1 nævnte beløb, forvaltes under overholdelse af Fællesskabernes budgetprocedurer og -regler.

Artikel 2

Denne afgørelse træder i kraft på datoen for vedtagelsen.

Den anvendes indtil den 31. december 1998.

Artikel 3

Denne afgørelse offentliggøres i Tidende.

Udfærdiget i Bruxelles, den 22. juli 1997.

På Rådets vegne

J. POOS

Formand

(1) EFT nr. L 309 af 21. 12. 1995, s. 2.

(2) EFT nr. L 340 af 30. 12. 1996, s. 3.